 ตามรูปเลยครับ ไม่แสบไม่คัน ตอนแาบน้ำลูบแล้วเจอครับ
สวัสดีค่ะอาการมีตุ่มใสเหมือนสิวที่อวัยวะเพศชาย ไม่แสบ ไม่คัน อาจจะเกิดจาก เริมที่อวัยวะเพศ มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ ตุ่มจากหูดหงอนไก่ หูดข้าวสุก รูขุมขนอักเสบ การติดเชื้อราที่เยื่อบุอวัยวะเพศ แผลจากการถลอกของการไปเสียดสีที่อวัยวะเพศ แผลริมอ่อน แผลซิฟิลิซ เป็นต้นจากรูปแนบ ไม่แน่ใจว่าอยู่ส่วนไหนของอวัยวะเพศชาย แต่ลักษณะมีการถลอกตื้นๆ มีรอยแดง ยังเป็นไปได้หลายภาวะ อาจจะต้องมีการขูดเอาแผลไปตรวจดูเบื้องต้น หาเชื้อรา เชื้อแบคทีเรีย ร่วมกับตรวจเลือดคัดกรองหาโรคติดต่อทางเพศสัมพันธ์อื่นๆเช่น การติดเชื้อ HIV การติดเชื้อไวรัสตับอักเสบ ซิฟิลิซ ร่วมไปด้วยในเบื้องต้นไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูโดยตรง และควรไปพบแพทย์ถ้าตุ่มดังกล่าวลุกลามมากขึ้น เริ่มเจ็บ